OpenLLM-France/wikimedia huggingface dataset:
# Soineko arrosa

Soineko arrosa (frantsesez: La Robe rose) Frédéric Bazille margolari inpresionistaren margolana da. 1864an margotu zuen, 23 urte zituelarik. Orsay museoan erakusten da. Urte horietan familiaren gaia ohikoa zen margolari honen lanetan (Réunion de famille (1867), Vue de village (1868)).

## Deskribapena

Margolan honetan margolariaren lehengusina ikus dezakegu, Thérèse des Hours. Emakumea harrizko ertz batean eserita dago, familiak Domaine de Méric-en Montpellier zuen jabegoan. Aurrez aurre Castelnau-le-Lez du, Okzitaniako Hérault barrutian.
Neska gazte hau ikusleari bizkarrez emanda dago. Soineko arrosa darama eta altzoan mantala beltz bat. Gaztea lehen planoan egonda, herrian hobeto nabaritzen da. Argiak garrantzi handia du lan honetan: herria eguerdiko eguzkipean dago eta alboetako zuhaitz ilunek ikuslearen begirada haruntza eramaten du; teknika hau Barbizongo eskolaren ohikoa zen.

## Neurriak

Oihalaren neurriak hauek dira: 147 zm garaia eta 110 zm luzera.

## Erreferentziak

* ↑ http://www.musee-orsay.fr/fr/collections/oeuvres-commentees/peinture/commentaire_id/la-robe-rose-16134.html?tx_commentaire_pi1 La Robe rose

## Kanpo loturak

* Datuak: Q3212360
* Multimedia: La Robe rose / Q3212360
# Soila

Soila Arabako mendia da, Arraia-Maeztuko (Mendialdea) udalerrian dagoena, Izkiko Natura Parkearen barruan.
Izki ibaiak banatzen du Muela menditik, euren artean arroila ikusgarria sortuz.

## Ikus, gainera

* Korresko gaztelua
* Arabako mendiak

## Kanpo estekak

* Datuak: Q12267487
# Soin-uhal

    «Bandolera» orriak hona dakar. espainiar telesailari buruzko artikulua hau da: «Bandolera (telesaila)»
Soin-uhala, galtzarbe-uhala edo bandolera muturrak loturik gorputzaren inguruan janzten den uhala da, sorbalda baten eta beste aldeko aldakaren gainean eramaten dena. Bertatik arma bat eskegitzeko balio du, eta landa-zainek eramaten dute, baita kidego militar batzuek ere, bereziki galazko uniformean. 1970eko hamarkadan modan jarri zenetik, moda-enpresa nagusiek beren estilo eta diseinuen katalogoan barne hartutako jantzi mota funtzional eta moldakor bihurtu da.
Aztertu da poltsa honen erabileraren jatorria historiaurrean dagoela, oinetakoak bezala. Poltsa gizonak eskuak erabili gabe gauzak garraiatzeko beharra eta trebetasuna izan zuen une berean sortu zela uste da. Orduantxe hasi ziren armak eta elementu estetikoak sortzen eta larruazalak lantzen, hotzetik babesteko.
Tresnak eramateko premiari esker, tamaina desberdinetako poltsak sortu zituzten animalien larruekin eta hariarekin. Haria, batez ere, animalien tendoiek osatzen zuten, eta behin landu ondoren, erresistentzia handia eskaintzen zuten. Gainera, jostorratzak hezurrekin eginda, poltsak josi ahal izan zituzten, ontzi itxi eta malgu itxura emateko.
Animalien tendoiak izan ziren aurrehistorian gehien erabili ziren lehengaietako bat, josteko, gezi-punta bat zurezko astilari sendotasunez eusteko eta haien sargarritasunari eta beste ezaugarri batzuei kalterik egin gabe.
Bestalde, animalien larruazalak oihalezkoa egiten zuen, gaur egun bezala, berotzeko eta poltsak eta beste objektu batzuk sortzeko, tokiz aldatzeko eta estaltzeko.

## Erreferentziak

* ↑ Elhuyar Hiztegia
* ↑ Euskalterm: [Ertzaintza Hiztegia] [2013]
* ↑ (Gaztelaniaz) «Bandoleras» webdelamoda.com.

## Kanpo estekak

* Datuak: Q890094
* Multimedia: Messenger bags / Q890094
# Soin berriko koplak

Soin berriko koplak Oskarbi taldeak 2021ean Kantua zuei albumean grabatu zuen abestia da. Pello Otxotekoren olerki batekin eta taldeko kide zen Gontzal Iñarraren doinu batekin sortu zuten. Pello eta Gontzal egile biak Irundarrak izanik, Irunen bertan abestu zuten estreinakoz abestia 2022ko martxoaren 13an, IGA abesbatza irundarrak eta Oskarbik elkarrekin eskainitako kontzertuan.
* Oskarbi (2021). Gontzal Iñarra atzean erdian.
* Pello Otxoteko
* Gontzal Iñarra flautan eta Manex Iñigo pianoan

## Hitzak

| « | SOIN BERRIKO KOPLAK Ixil mantso baraua lehun bare araua Urrun bertan arrotza Hase bete ardura Ixil dator mantso gaua Harra botsaren baraua Lehun eta bare esaten zaigu Izarraren argi araua (bis) Barnean gaitza ara Dator gaua baraua lehun bare araua Ixil mantso baraua Lehun bare araua | » |
| —Pello Otxoteko |||

## Erreferentziak

* ↑ Oskarbi. (2021). «Kantua zuei» www.badok.eus (Noiz kontsultatua: 2024-06-08).
* ↑ (Gaztelaniaz) O, J.. (2022-03-09). «Irundar ukituez jositako estreinaldia eskainiko da» El Diario Vasco (Noiz kontsultatua: 2024-06-10).

## Ikus, gainera

* Oskarbi
* Ez Dok Amairu
* Androkanto
* Esperantzari leiho bat
* Marinela
* Mendira naiz

## Kanpo estekak

* Soin berriko koplak abestia entzun. Oskarbi: gaia, Youtube
* Androkanto abestia entzun. Oskarbi: gaia, Youtube
* Esperantzari leiho bat abestia. Oskarbi: gaia, Youtube
* Marinela abestia entzun. Oskarbi: gaia, Youtube
* Mendira naiz abestia entzun. Oskarbi: gaia, Youtube
* Datuak: Q125916073
# Soin gurutze

Soin gurutzea edo bizkar gurutzea normalean lauhankako ugaztunek bizkarrean duten konkorra da. Aurreneko orno torazikoen apofisi arantzadunak besteenak baino luzeagoak direlako sortzen da. Bertan hainbat lepo gihar lotzen dira.
Abereetan, ohikoa da soin gurutzea altuera gisa ematea.

## Erreferentziak

* ↑ http://es.thefreedictionary.com/alzada

## Kanpo estekak

* Datuak: Q493456
* Multimedia: Withers / Q493456
# Soina, eguzki efektua

Soina, eguzki efektua (frantsesez: Torse, effet de soleil) Pierre-Auguste Renoir margolari frantsesaren margolana da, 1875-1876an egina. Gaur egun Parisko Orsay museoan ikus daiteke.

## Historia

Obra, bigarren erakusketa inpresionista zela eta, jendaurrean 1876an erakutsi zen lehen aldiz. Mihiseak eskandalua sortu zuen lanaren benekotasun gordinaren ondorioz: bereziki garratza izan zen Albert Wolffen-ek egin zuen kritika, Le Figaron: "Saia zaitezte azaltzen Renoir jaunari soina ez dela usteltzen ari den haragi-masa bat, gorpu baten erabateko usteldura adierazten duten orban berde eta moreekin".

## Deskribapena

Margolan hau interesgarria da, Renoirrek argiaren eta kolorearen ikasgai inpresionista bereganatu zuela erakusten baitu. Mihisearen oinarrian dagoen ideia zientifikoa da gorputz batek ez duela distira egiten bere argi islatuarekin bakarrik, baizik eta baita inguruko objektuetan zehar iragazten den argiarekin ere, eta, beraz, balio kromatikoak modu egokian determinatzen dituzte. Renoirrek mihisean itzultzen du fenomeno hau, Anna izeneko bainulari gazte baten gorputz-enborra irudikatzea aukeratuz, eguzki kiskalgarritik babesteko, natura berde eta oparo batean murgiltzen baita. Gainera, Renoirren poesiarekin koherentea den hautu figuratiboa da, arte klasikoaren Venus inspirazio iturri duena, paisaia baino giza irudia lehenesteko joera handiagoa duena.

## Erreferentziak

* ↑ https://www.musee-orsay.fr/fr/oeuvres/etude-torse-effet-de-soleil-1094
* ↑ Giovanna Rocchi, Giovanna Vitali (2003). Renoir. I Classici dell'Arte, Florentzia Rizzoli, ed. 94.or.

## Kanpo estekak

* (Frantsesez):fitxa Orsay Museoan.
* Datuak: Q3879260
* Multimedia: Etude. Torse, effet de soleil (1876) by Pierre-Auguste Renoir in the Musée d'Orsay / Q3879260
# Steve Marriott

Stephen Peter Marriott (Londres, 1947ko urtarrilaren 30a - Arkesden, Essex, 1991ko apirilaren 20a) ingeles musikari, abeslari, abesti egile eta gitarra-jotzailea izan zen, Small Faces eta Humble Pie taldeen sortzaileetako bat. Mod estiloko ikono bat izan zen Britainia Handian. 1965ean Small Faces taldea sortu zuen Ronnie Lane, Kenney Jones eta Jimmy Winstonekin. Marriott izan zen taldearen arrakasta gehienen egilea edo egilekidea. Taldea utzi ondoren, Humble Pie taldea sortu zuen Jerry Shirley, Greg Ridley eta Peter Framptonekin. Talde honetan Small Faces taldean baino askatasun handiagoa izan zuen sormenerako. AEBeko biren ondoren, bere nortasuna aldatu zuen, ziurrenik alkohol eta droga gehiegikeriagatik. Humble Pie-ko etaparen ondoren, bakarka edo beste talde batzuekin jotzen jarraitu zuen. Lo zegoela, bere etxebizitzari su ematean hil zen.

## Diskografia hautatua

* 1964: Give her my regards (Single) – Steve Marriott
* 1966: Small Faces – Small Faces
* 1966: From The Beginning – Small Faces
* 1968: There Are Four Small Faces – Small Faces
* 1968: Odgens Nut Gone Flake – Small Faces
* 1969: In Memorial – Small Faces
* 1969: Autumn Stone – Small Faces
* 1969: As Safe As Yesterday Is – Humble Pie
* 1969: Town & Country – Humble Pie
* 1970: Humble Pie – Humble Pie
* 1971: Rock On – Humble Pie
* 1971: Performance, Rockin' The Fillmore – Humble Pie
* 1972: Smokin' – Humble Pie
* 1973: Eat It – Humble Pie
* 1974: Thunderbox – Humble Pie
* 1975: Streetrats – Humble Pie
* 1976: Marriott – Steve Marriott
* 1976: Wam Bam – Steve Marriott's All Stars
* 1977: Playmate – Small Faces
* 1978: In The Shade – Small Faces
* 1980: On To Victory – Humble Pie
* 1981: Go For The Throat – Humble Pie
* 1981/2000: Majik Mijits – Lane & Marriott
* 1986: Packet of Three – Steve Marriott & Band (Live-Album)
* 1988: Sing The Blues – Steve Marriott And The DT's
* Datuak: Q506950
* Multimedia: Steve Marriott / Q506950
# Sodio zianuro

Sodio zianuroa azido zianhidrikoaren sodio gatza da, NaCN formula duena. Uretan disolbatzen den solido zuri pozoitsua da. Metalekiko afinitate handia du eta horregatik usatzen da meatzaritzan. Sendotasun apaleko basea da. Azidoz tratatzen denean hidrogeno zianuroa isurtzen da.
${\ce {NaCN + H2SO4 -> HCN + NaHSO4}}$

## Ekoizpena eta ezaugarri kimikoak

Sodio zianuroa hidrogeno zianuroa sodio hidroxidoz tratatuz sintetizatzen da.
${\ce {HCN + NaOH -> NaCN + H2O}}$
Sodio zianuroaren egitura eta sodio kloruroarena antzekoak dira. Bietako anioiek eta katioiek 6ko koordinazio-indizea dute. Potasio zianuroak ere egitura hori hartzen du.
Sodio zianuroa erraz hidrolizatzen da. Nahikoa da hezetasun apur bat egotea zianuro solidoak hidrogeno zianuro apurka isurtzen hasteko, zeinak arbendol garratzen usain tipikoa duen.
Azido sendoekin azkar erreakzionatzen du hidrogeno zianuroa sortuaz zeina oso toxikoa den. Halaber, sozio zianuroa arnasketaren inhibitzaile ahaltsua da. Oxigenoa odolean sartzea eragozten du eta nahikoa da 200-300 mg-ko dosia irenstea heriotza eragiteko.

## Erabilera

Gorago esan bezala meatzaritzan du sodio zianuroak erabilerarik handiena. Urrea eta beste metal preziatuak meatik erauzteko baliatzen da. Urre(I) katioiak afinitate handia du zianuro anioiarekiko eta horrek eragiten du urre metalikoa oxigenoaren presentzia oxidatzea eta disolbatzea, urre eta sodio zianuroa eratzen delarik:
${\ce {4 Au + 8 NaCN + O2 + 2 H2O -> 4 Na[Au(CN)2] + 4 NaOH}}$
Sintesi organikoan era sozio zianuroak erabilera adierazgarri adu oso nukleozale sendoa delako. Esaterako nitriloak sintetizatzeko usatzen da, botika askoren osagarrietako bat direnak. Adibide bat izan daiteke bentzil zianuroaren sintesia.
Arrantzarako ere erabili izan da sodio zianuroa itsaso tropikaletan leherkari bidezko arrantzaren ordezko moduan.
Historial zehar etsaiak hiltzeko edo norbere buruaz beste egiteko sarri erabili izan da sodio zianuroa.

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2022-01-12).
* ↑ (Ingelesez) Rubo, Andreas; Kellens, Raf; Reddy, Jay; Steier, Norbert; Hasenpusch, Wolfgang. (2006). «Alkali Metal Cyanides» Ullmann's Encyclopedia of Industrial Chemistry (John Wiley & Sons, Ltd) doi:10.1002/14356007.i01_i01. ISBN 978-3-527-30673-2. (Noiz kontsultatua: 2022-01-12).
* ↑ (Ingelesez) PubChem. «Sodium cyanide» pubchem.ncbi.nlm.nih.gov (Noiz kontsultatua: 2022-01-12).
* ↑ Iñaki, Antiguedad. (1998-06-01). «Gabiriako meatzea, zaharra berri» Zientzia.eus (Noiz kontsultatua: 2022-01-12).
* ↑ Mijangos, Fernando et als. (1998). Kimika orokorra. Udako Euskal Unibertsitatea, 694 or. ISBN 84-86967-71-6. PMC 431201681. (Noiz kontsultatua: 2022-01-12).
* ↑ (Ingelesez) «Organic Syntheses Procedure» orgsyn.org (Noiz kontsultatua: 2022-01-12).
* ↑ Beñardo, Kortabarria Olabarria. (2001-12-02). «Zianuro bidezko arrantzaren ondorioak» Zientzia.eus (Noiz kontsultatua: 2022-01-12).

## Kanpo estekak

* Datuak: Q410185
* Multimedia: Sodium cyanide / Q410185
# Sodnomyn Damdinbazar

    Hau mongoliar izen bat da: lehen izena patronimikoa da, eta bigarrena izen propioa.
Jalkhanz Khutagt Sodnomyn Damdinbazar (mongolieraz: Жалханз Хутагт Содномын Дамдинбазар; 1874 – 1923ko ekainaren 23) Mongoliako ipar-mendebaldeko tulku lamaista garrantzitsua, Mongoliaren independentziako protagonista garrantzitsua eta Mongoliako lehen ministro izan zen bi alditan, 1921ean Ungern baroiaren gobernu-txotxongiloan eta 1922tik 1923ra bitartean Mongol Herriaren Alderdi Iraultzailearen pean.
Oigon Nuur lakutik gertu jaio zen, gaur egungo Zavkhan probintzian. Haren aita Tserensodnoma eta ama Sonom klase ertaineko artzainak izan ziren. 1877an Jalkanz Khutagt izendatu zuten Jalkhanzyn Khûreen, gaur egungo Bürentogtokh sumean, Khövsgöl aimaga. 16 eta 20 urte bitartean, Tibeteko idazketan eta mongoliarrean, matematika, astrologia eta erlijioan hezi zuten, eta Ih Hüreeko monasterio batean izan zen.
Mugimendu independentistaren jarraitzailea izan zen eta Uliastaiko matxinada militarrean parte hartu zuen 1900eko hamarkadan. 1911 eta 1912 artean, herrialdearen independentzia eta Bogd Khanek gobernatutako Mongoliako Khanerriaren ezarpena babestu zituen. Mendebaldeko Mugako Eremuak Baketzeko ministro izendatu zuten, eta Khovd hiriaren konkista kanpainan parte hartu zuen, Khatanbaatar Magsarjav, Manlaibaatar Damdinsüren, Togtokh Taij eta Dambijantsanekin batera. Kanpainan izandako arrakastagatik, Samadi Nomun Khan ohorezko titulua jaso zuen 1912an.
Pekinera joan zen hainbat aldiz, mongolen eskarien ordezkari izateko. 1919an Txinako kontsul estatubatuarrarekin harremanak izan zituen ordezkaritza baten parte izan zen, Bogd Khanen gutun baten bidez, eta Estatu Batuak gonbidatu zituen Niislel Khüreen (gaur egungo Ulan Bator) kontsulatu bat irekitzera.
Txinako Errepublikak, Chen Yi ministroarekin, Niislel Khüree okupatu zuen 1919an, eta Bogd Khan etxe barruko atxiloketaren azpian jarri zutenean, Damdinbazar ofizial izendatu zuten. Ungern baroiak txinatarrak bota zituenean eta 1921ean txotxongilo gobernu iragankorra sortu zuenean, lehen ministro izendatu zuten (beste iturri batzuetan Barne ministro).
Damdinbazar gobernutik erretiratu zen, Ungern 1921ean Sükhbaatar buru zuten indar iraultzaile komunistek garaitu ondoren. Urte horren amaieran, ordea, Kominterneko agenteekin jarri zen harremanetan, eta Mongolian gotortuta zeuden Mugimendu Zuriko indar errusiarrei aurka egitea onartu zuen. Magsarjaven indarrekin bat egin zuen Uliastain Zurien aurkako kanpainan.
1922ko martxoaren 3an, lehen ministro izendatu zuten, Dogsomyn Bodook dimititu eta konspirazioa leporatuta exekutatu ostean (Ja Lama eta Kaganen zegoen kontsul estatubatuarra barne). Lamen kleroaren haserrea baretu nahian, alderdiko buruzagiak, Sükhbaatar barne, Damdinbazarren aurrean agertu ziren, lehen ministroaren kargua onar zezan. Hala ere, gobernu laburra izan zuen, karguan hil baitzen 15 hilabeteren buruan, 1923ko ekainaren 23an.

## Kanpo estekak

* Datuak: Q2475934
* Multimedia: Sodnomyn Damdinbazar / Q2475934
# Sodio tiopental

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Sodio tiopentala azido barbiturikotik eratorritako droga da. Ekintza ultramotzeko barbituriko gisa sailkatuta dago, botikaren dosi txikietako efektu hipnotikoa minutu gutxitan desagertzen delako. Gaur egun gutxi erabiltzen da pazientearen errekuperazio geldo eta gogorraren ondorioz.

## Erreferentziak

* ↑ Euskalterm: [Farmakoak Hiztegia] [2022]

## Kanpo estekak

* Datuak: Q410179
* Multimedia: Sodium thiopental / Q410179
# Sodom (Shetland)

Sodom, bertakoek Sudheim deitua, Eskoziako Shetland uhartediko etxalde bat da, Whalsay uhartean.

## Kanpo estekak

* Datuak: Q7553410
# Sodio tripolifosfato

Sodio tripolifosfatoa Na$_5$P$_3$O$_{10}$ formulako konposatu inorganikoa da. Penta-anioi polifosfatoaren sodio-gatza da, azido trifosforikoaren oinarri konjugatua. Eskala handian ekoizten dute, etxeko eta industriako produktu askoren osagai gisa, batez ere detergenteen osagai gisa.
Askotariko industria eta sektoreetan aurkitzen ditu aplikazioak: Nekazaritza, buztina eta pigmentuak, kautxua, zementua eta zeramika, eraikuntza, detergenteak eta garbiketa-produktuak, lubrifikatzaileak, papera, hainbat helburutarako karpetak, industrietako olioa, ehungintzako fabrikatzaileak, pinturak eta estaldurak, uraren tratamendua, beirazko gaiak, gainazalen tratamendua eta formulagailuak, etab.

## Erreferentziak

* ↑ Tripolifosfato de sodio

## Kanpo estekak

* Datuak: Q29145
# Sodom and Gomorrah (1962ko filma)

Sodom and Gomorrah (euskaraz Sodoma eta Gomorra) 1962ko Robert Aldrich estatubatuar zinema zuzendariak zuzendutako film epiko bat da. Bibliako Hasiera liburuan agertzen den Sodoma eta Gomorra pasartean oinarritua dago. Stewart Granger, Anouk Aimée, Pier Angeli, Stanley Baker eta Rossana Podestà aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Bibliako Hasiera liburuan agertzen den Sodoma eta Gomorra eta Lot (Stewart Granger) hebrear buruzagiaren pasartea kontatzen da.

## Aktoreak

* Stewart Granger: Lot
* Anna Maria Pierangeli: Ildith
* Stanley Baker: Astaroth
* Anouk Aimée: Berah erregina
* Rossana Podesta: Shuah
* Claudia Mori: Maleb
* Rik Battaglia: Meltxor
* Giacomo Rossi Stuart: Ismael
* Scilla Gabel: Tamar
* Fédor Chaliapine fils: Alabias
* Daniele Vargas: Elamiten buruzagia
* Enzo Fiermonte: Eber
* Giovanna Galletti: Malik
* Aldo Silvani: Nakor
* Anthony Steffen: Kapitaina
* Gabriele Tinti: Tenientea
* Mitsuko Takara: Umezurtza
* Massimo Pietrobon: Isaak
* Mimmo Palmara: Arno
* Francesco Tensi: 1. agurea
* Liana del Balzo : Ruth, hebrear emakumea
* Primo Moroni: 2. agurea
* Nazzareno Natale: Soldadua
* Pietro Ceccarelli: Sodomako ofiziala
* Salvatore Furnari: Ipotxa

## Kanpo estekak

* Sodom and Gomorra filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q657006
# Sodoma eta Gomorra

Sodoma eta Gomorra Bibliako Hasiera liburuan eta beste hainbat pasartetan aipatzen diren bi hiri dira. Bibliaren arabera, hango biztanleen lizunkeria zela eta, Jainkoak bidaliriko sufreak eta suak desegin zituen bi hiriok, K.a. 1900 inguruan (Hasiera, XIX-V). Adituek, artean, eztabaidagai dute benetako hiriak izan ote ziren. Gaur egun ere, bi hiriok bizioen eta homosexualtasunaren metaforatzat aipatzen dira.
Arkeologia-ikerketak frogatu duenez, lurraldea emankorra zen Erdialdeko Brontze Aroan (K.a. 2000 - 1500 inguru), eta zenbait ur lasterrek nekazaritza ziurtatzen zuten. Hiria lurrikara batek suntsitu omen zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Datuak: Q180141
* Multimedia: Sodom and Gomorrah / Q180141
# Sodomia

Sodomia uzki-koitoa eta, adiera zabalean, homosexualen arteko harremanak izendatzeko erlijio zenbaitetan sortutako termino gaitzesgarria da, homofobia kutsukoa, harreman horiek epaitu eta zigortzeko erabiltzen dena.

## Kanpo estekak

* Datuak: Q206426
# Sodupe Unión Club

Sodupe Union Club Gueñesko Sodupe auzoko futbol taldea da. 1946an sortua, egun Hirugarren Mailan dabil.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 15
* Denboraldiak Hirugarren Federazioan: 0

### Azken denboraldietako emaitzak
## Palmaresa

* Bizkaiko Ohorezko maila (4): 1989, 1998, 2013, 2016

## Kanpo estekak

* Datuak: Q104860040
# Suchitoto

Suchitoto El Salvadorko Cuscatlán departamenduko udalerri bat da. 329.32 km²ko azalera du eta 2007ko erroldaren arabera 24786 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q2779509
* Multimedia: Suchitoto / Q2779509
# Suchohrad

Suchohrad Eslovakiako udalerri bat da, Malackyko barrutian kokatuta. 15,41 km²ko azalera du eta 650 biztanle 2017ko datuen arabera.

## Historia

Idatzizko lehen aipamena 1511. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q650690
* Multimedia: Suchohrad / Q650690
# Sävsjö udalerria

Sävsjö Suediako udalerria da. Jönköpingeko konderrian kokatua dago. 729,56 km² ditu eta 11.304 biztanle ditu.

## Mugakideak

Honako udalerri hauekin egiten du muga:
Värnamo udalerria Vaggeryd udalerria Nässjö udalerria Vetlanda udalerria Växjö udalerria Alvesta udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q505239
* Multimedia: Sävsjö Municipality / Q505239
# Sånfjället Parke Nazionala

Txantiloi:Geografia infotaula automatikoa Sånfjället Parke Nazionala (suedieraz: Sånfjällets nationalpark), Suediako parke nazional bat da, Härjedalen udalerrian dago, Jämtlandeko konderrian. Suedian lehenengo eratu ziren parke nazionaletako bat izan zen. 1989an 27 km² gehitu zizkioten, gaur egungo 103 km²-tara iritsiz.

## Geografia

Izena Sonfjället mendiak (1.278m) ematen dio. Izatez ingurune menditsua da, harkaitz handi ugari dituena etaaintzira luzeak haranak betez. Basoek estaltzen dute parkearen azalera.

## Fauna

Basoetan bizi diren ugaztun handiak dira parkearen ikur. Hartz arrearen leinu bat badago, altzea eta idi musketadunak ere aurkitzen dira. Harraparien artean otsoak eta katamotzak dira aipagarrienak.

## Iruditegia

* Sonfjället mendiaren ilustrazio zaharra.
* Sonfjället mendia.
* Sonfjället mendiaren gailurra (1.278m).
* Basoa.
* Etxola.

## Kanpo estekak

* (Ingelesez)(Suedieraz) Parkearen webgune ofiziala
* Datuak: Q691597
* Multimedia: Sonfjället National Park / Q691597
# Säntis

Säntis 2.502 metroko mendia da, Alpstein mendizerrako altuena dena. Mendizerraren iparraldeko muturrean dagoenez, mendia hainbat lekuetatik ikus daiteke eta, era berean, bere tontorretik panorama ikusgarria du. Eguraldia laguntzen badu, sei herrialde ikusgai dira bertatik: Suitza, Alemania, Austria, Liechtenstein, Frantzia eta Italia.

## Klima

Datu klimatikoak (Säntis (1981-2010), tontorra) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | -4.1 | -5.0 | -4.1 | -2.0 | 2.8 | 6.0 | 8.8 | 8.9 | 6.0 | 3.7 | -1.2 | -3.4 | 1.4 |
| Batez besteko tenperatura (ºC) | -6.9 | -7.7 | -6.3 | -3.9 | 0.7 | 3.6 | 6.1 | 6.1 | 3.4 | 1.0 | -3.9 | -6.2 | -1.2 |
| Batez besteko tenperatura minimoa (°C) | -9.6 | -10.2 | -8.8 | -6.2 | -1.5 | 1.3 | 3.7 | 3.9 | 1.1 | -1.3 | -6.3 | -8.8 | -3.6 |
| Pilatutako prezipitazioa (mm) | 255 | 222 | 268 | 204 | 204 | 233 | 285 | 276 | 223 | 176 | 227 | 265 | 2837 |
| Prezipitazio egunak (≥ 1.0 mm) | 12.7 | 11.9 | 15.7 | 14.1 | 15.2 | 16.3 | 16.3 | 16.0 | 13.2 | 11.1 | 12.8 | 14.5 | 169.8 |
| Elur egunak (≥ 1.0 cm) | 14.8 | 13.5 | 16.9 | 14.8 | 9.6 | 6.4 | 2.6 | 2 | 5.7 | 8.4 | 12.9 | 15.8 | 123.4 |
| Eguzki orduak | 135 | 138 | 149 | 151 | 167 | 155 | 176 | 169 | 161 | 169 | 125 | 115 | 1809 |
| Hezetasuna (%) | 71.8 | 71.3 | 75.8 | 80.6 | 81.9 | 82.9 | 81.0 | 79.6 | 74.3 | 66.0 | 69.6 | 68.2 | 75.2 |
| Iturria: MeteoSwiss ||||||||||||||

## Kanpo estekak

* Datuak: Q15224
* Multimedia: Säntis / Q15224
* ↑ Albert Heim: Säntis-Panorama.
* ↑ MeteoSwiss. Climate Norm Value Tables. .